Diari Oficial de la Generalitat Valenciana


Sumari del DOGV 9117, del 30-06-2021 (2021/7200)

Extracte de la Resolució de 25 de juny de 2021, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2021, subvencions per al finançament d'actuacions en matèria de promoció, en l'àmbit local, dels Objectius de Desenvolupament Sostenible, en el marc de l'Agenda 2030.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9117

Data del DOGV
:   30-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7200


Data del document
:   25-06-2021

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Extracte

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

Extracte de la Resolució de 25 de juny de 2021, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2021, subvencions per al finançament d'actuacions en matèria de promoció, en l'àmbit local, dels Objectius de Desenvolupament Sostenible, en el marc de l'Agenda 2030. [2021/7200]  
BDNS(Identif.):571937  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions   
https://www.infosubvenciones.es/bdnstrans/GE/es/convocatoria/571937  
  
Primer. Entitats beneficiàries  
1. Podran accedir a la condició de beneficiàries d'aquestes subvencions, les entitats locals d'àmbit inferior a la província de la Comunitat Valenciana.  
2. No podran tindre la condició de beneficiàries les entitats locals incurses en alguna de les circumstàncies previstes en l'article 13 de la Llei 38/2003, de 17 de novembre, general de subvencions.  
  
Segon. Objecte  
1. Convocar les subvencions, en règim de concurrència competitiva i amb càrrec al Pressupost de la Generalitat Valenciana de l'exercici 2021, per al finançament d'actuacions de promoció, en l'àmbit local dels Objectius de Desenvolupament Sostenible (ODS) en el marc de l'Agenda 2030.  
2. Les actuacions a subvencionar podran consistir en:  
- Activitats de sensibilització i comunicació, dirigides a augmentar la informació i el coneixement per part de la ciutadania, entorn als Objectius de Desenvolupament Sostenible.  
- Activitats de formació i capacitació del personal al servei de les entitats locals sol·licitants, amb la finalitat de facilitar la implementació de l'Agenda 2030 en els àmbits d'actuació municipal.  
  
- Activitats de formació i capacitació d'altres agents multiplicadors (associacions, grups i col·lectius socials) dirigides a augmentar el coneixement i la participació de la ciutadania en l'assoliment dels Objectius de Desenvolupament Sostenible.  
- Activitats educatives diverses que podran desenvolupar-se tant en l'àmbit dels centres educatius com en contextos d'educació no formal (ludoteques, activitats extraescolars, escoles d'adults, centres de joventut, etc.), que contribuïsquen a conformar una ciutadania crítica i compromesa amb el desenvolupament sostenible.  
- Actuacions dirigides a la creació de xarxes supramunicipals o d'aliances entre ens públics i privats, que impliquen agents diversos per a l'impuls compartit de l'Agenda 2030 en l'àmbit local.  
- Actuacions que tinguen com a finalitat augmentar la participació ciutadana en l'elaboració i seguiment de polítiques públiques orientades a la implementació de l'Agenda 2030 per al Desenvolupament Sostenible en l'àmbit municipal.  
3. Els projectes i actuacions presentats hauran de complir els requisits recollits en l'apartat 2 del punt resolutiu quart de la convocatòria.  
  
  
Tercer. Bases reguladores   
Les bases per les quals es regeix aquesta convocatòria són les contingudes en l'Ordre 2/2021, de 26 de maig, de la Conselleria de Participació, Transparència, Cooperació i Qualitat Democràtica, per la qual s'estableixen les bases reguladores i el procediment de concessió de subvencions en matèria de cooperació internacional al desenvolupament (DOGV núm. 9095, de 28 de maig de 2021), d'ara en avant ordre de bases.  
En allò no previst en aquesta norma, les subvencions se sotmetran a la normativa bàsica de la Llei 38/2003, de 17 de novembre, General de Subvencions i la seua normativa de desenvolupament, i al que estableix la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions. Així mateix s'estarà al que es disposa en la legislació autonòmica en matèria de cooperació al desenvolupament.  
  
Quart. Finançament  
Aquesta convocatòria de subvencions es finançarà amb càrrec a la Línia S834000 Subvencions a entitats locals per a la territorialització dels ODS en el marc de l'Aliança de Ciutats per al Desenvolupament Sostenible, dotada amb un import de 100.000,00 euros, en el capítol IV, per al finançament de despeses corrents, del Pressupost de la Generalitat Valenciana per a l'any 2021; aplicació pressupostària 56.20.05.322.07.5.  
  
  
Cinqué. Termini de presentació de sol·licituds  
Les sol·licituds es presentaran en el termini de 20 dies hàbils a comptar des de l'endemà a la publicació de l'extracte de la convocatòria en el Diari Oficial de la Generalitat Valenciana. L'incompliment de l'esmentat termini donarà lloc a l'exclusió de la convocatòria.   
  
Sisé. Altres dades  
1. Sol·licituds: es tramitaran exclusivament de manera telemàtica en la Seu Electrònica de la Generalitat Valenciana. La presentació de la sol·licitud de manera diferent a la telemàtica prevista determinarà l'exclusió de la convocatòria.  
2. Documentació: la sol·licitud haurà d'anar acompanyada de la documentació preceptiva recollida en el punt resolutiu huité de la convocatòria i, a l'efecte de valoració, es podrà adjuntar la documentació del punt resolutiu nové.  
3. Criteris objectius de valoració: les actuacions hauran d'obtindre la puntuació mínima de 65 punts sobre 100, dels criteris objectius de valoració recollits en l'article 20 de l'ordre de bases, amb la ponderació establida en l'annex I de la convocatòria.   
  
València, 25 de juny de 2021.- La consellera de Participació, Transparència, Cooperació i Qualitat Democràtica: Rosa Pérez Garijo.